GiliGold/VAD_KnessetCorpus huggingface dataset:
<ארי סחר: תוכנה אמנם הולך הרבה יותר כסף בהשקעה, על מה שנקרא פיתוח, אבל כדי לעשות שינויים בתוכנה, ברגע שיש לך מערכת אנחנו שינינו את המערכת שלנו ארבע פעמים והמערכת היום עובדת יותר טוב, היא יכולה לתפוס פי אחד וחצי מהמטרות שיכולנו לתפוס אז והיעילות של המערכת, פשוט כל מה שאנחנו לומדים אנחנו מיישמים ומשנים את המערכת.
<ארי סחר: זאת בסופו של דבר החלטה נבונה מאוד למפרע.
<ארי סחר: בואו נסתכל על defensive edge.
<ארי סחר: קודם כל אין ספק שאנחנו הוצאנו את העוקץ של הרקטות של החמאס, אין ספק שמה שעשינו, אני חושב שפשוט לחמאס לא היה מה לעשות.
<ארי סחר: היינו שומעים בחדשות, 'אנחנו נארגן לכם משהו יפה היום בתל אביב', זרקו עלינו טילים, הורדנו את הטילים.
<ארי סחר: פחדנו יותר מאנשים שנפגעו על ידי מכוניות כדי לתפוס עמדה יותר טובה לצלם את המערכת מהטילים עצמם.
<ארי סחר: אנחנו כיסינו כ-80% ממדינת ישראל.
<ארי סחר: דירבאלאק והחבר'ה בצפון היו פותחים אז מערכה, היינו ב"סדין עמוק",deep" sheep", זה לא היה טוב מה שהיה קורה.
<ארי סחר: אין ספק שאין לנו היום מספיק מערכות.
<ארי סחר: אני זוכר שכשדיברתי בקונגרס עצמו, ישבתי שם עם הנספח הביטחוני שם ושאלו אותו אנשי הקונגרס 'כמה אתם צריכים?' ואני אמרתי 'מר יוסי יענה על השאלה', ויוסי אמר '13 סוללות'.
<ארי סחר: 13 סוללות, כל סוללה מגנה על עיר, אני אישית יכול למנות יותר מ-13 ערים בישראל, פלוס בסיסי צבא, פלוס כל מיני מקומות שאנחנו רוצים להגן עליהם כמו למשל חברת חשמל בחדרה, צריכים הרבה יותר ממה שיש לנו, לדעתי צריכים הרבה יותר ממה שנוכל מתי שהוא לקנות.
<ארי סחר: במלחמה היו לנו 9 סוללות, תוך כדי המלחמה בנינו עוד 3 סוללות, מן הבא ליד, לא היה פשוט.
<ארי סחר: המספר הזה כבר לא נכון, זה 700 יירוטים מוצלחים וכשמדברים על 90% הצלחה אז נכון, ההצלחה שלנו הייתה כ-90%, וכששואלים האם תוכלו להגיע ליותר מזה, דעתי האישית היא שלא כל כך.
<ארי סחר: כי יש מערכת עם כל כך הרבה רכיבים ומשהו נופל.
<ארי סחר: אתה פותח את האינטרנט אצלך בבית והאינטרנט נופל, זה קורה.
<ארי סחר: אצלנו אם האינטרנט נופל והאינטרנט פעם נפל תוך כדי לחימה, זה גרם למותם של שלושה אנשים.
<ארי סחר: אז דברים קונים.
<ארי סחר: דברים רעים קורים.
<ארי סחר: 90% לדעתי אנחנו נגרד את ה-90%, 1, 2, לא יותר מזה.
<ארי סחר: הווה אומר, כששומעים את האזעקה צריכים להמשיך להתנהג כמו שהתנהגו.
<ארי סחר: יש לי כמה סרטים, אני רוצה להסביר לכם מה אתם רואים.
<ארי סחר: (סרטון).
<ארי סחר: זה תל אביב.
<ארי סחר: יש שני שיגורים, כמו שאמרתי, משגרים את הראשון ומשגרים את השני רק למקרה שהראשון לא פוגע.
<ארי סחר: יש איזה זום כדי לפגוע באיום, בום בום.
<ארי סחר: מה קורה לשני?
<ארי סחר: השני, לא צריכים אותו, הראשון לקח.
<ארי סחר: במקרה הזה הראשון לקח, אז מה צריכים לעשות?
<ארי סחר: קודם כל צריכים לזהות שהראשון לקח, איך עושים זאת?
<ארי סחר: מסתכלים על המכ"ם, בודקים האם המטרה ממשיכה להתקדם במאך 2.5, במהירות כמעט 1,000 מטר לשנייה, או האם הוא התפוצץ ועכשיו נופל ככה, ואם כן, צריכים לשלוח פקודה למיירט השני לפוצץ את עצמו, כי אם הוא לא יפוצץ את עצמו אז מתי שהוא הוא יפגע בקרקע ויהיה לנו משהו נפיץ בקרקע.
<ארי סחר: כל זה קורה בפחות מחצי שנייה.
<ארי סחר: זיהינו שהמיירט הראשון פגע, נתנו פקודה למיירט השני להתפוצץ והוא התפוצץ.
יואל רזבוזוב: אי אפשר להחזיר אותו חזרה?
<ארי סחר: זה סרט שאף פעם לא ראיתי.
<ארי סחר: שואלים כמה כיפה יכולה לעשות, חשבו האויבים שלנו ש'אם נשלח הרבה הרבה רקטות אז לא תוכלו עלינו' והם רצו לתקוף ולעשות פיגועים והם ניסו את זה.
<ארי סחר: אז הנה 15 בבת אחת ששיגרו עלינו.
<ארי סחר: שימו לב.
<ארי סחר: שימו לב לספירה.
אברהם מיכאלי: הם כולם לטווחים שונים, אני מבין.
<ארי סחר: כן.
יואל רזבוזוב: איך אי אפשר היה לזהות את השיגור הזה?
<יצחק גת: בטח שמזהים את השיגור, אמרתי לך, אבל אי אפשר לעשות מה שהיא ביקשה, לסובב את הטיל אחורה.
<ארי סחר: 15 בקצב וזה נמצא ביוטיוב.
<ארי סחר: זה מעל אשקלון.
<ארי סחר: אין ספק שהעם היושב בציון, לולא זה שהיו מקבלים המון כסף מהאמריקאים לא יכולנו לשים שם 9 סוללות, אין, אין לנו מספיק כסף.
<ארי סחר: האמריקאים נתנו עד היום, אם מסתכלים לסוף, 1.3 מיליארד דולר, כשני שליש מהמערכות שלנו הן מערכות במימון אמריקאי.
<ארי סחר: לימדו אותי כשהייתי ילד שצריכים הכרת הטוב ולמרות שבהתחלה לא השתתפו בפיתוח.
<ארי סחר: והפיתוח, הם צחקו עלינו, פשוט שאמרו שזה מדע בדיוני ועשינו את זה לבד.
אברהם מיכאלי: בארץ לא צחקו על זה?
<ארי סחר: בארץ לא.
אברהם מיכאלי: בארץ צחקו על זה.
אברהם מיכאלי: אם לא היה איזה אדם משוגע שקיבל מהשמים, אני חושב, את השכל, לא רצו לפתח את זה.
<ארי סחר: אנחנו לא צחקנו על זה.
אברהם מיכאלי: בסדר, אתם משהו אחר.
אברהם מיכאלי: אני מדבר על הדרג המחליט.
<ארי סחר: אמת ויציב.
<ארי סחר: אבל אנשים אמריקאים, האנשים הטכניים בארצות הברית הסתכלו על זה כעל מדע בדיוני וקרה מה שקרה וזה עבד.
<ארי סחר: ברגע זה עבד הם הזרימו המון המון כסף.
<ארי סחר: צריכים להכיר תודה.
<ארי סחר: עכשיו, כמו שאומרים בעברית, there is no free lunch וכתוצאה מהכמויות האדירות של כסף ששפכו הייתה דרישה לייצור בארצות הברית, אנחנו בתהליך עכשיו של העברה חלקית של הייצור לארצות הברית, בונים עכשיו בהנטסוויל אלבמה מפעל, ומה שכן, אם וכאשר האמריקאים יגידו 'רוצה אני' יהיה לנו הרבה יותר קל למכור להם מטילים שיוצרו בארצות הברית ולא מטילים שיוצרו, איך אומרים?
<ארי סחר: בסכנין עילית.
<ארי סחר: אז מי יודע?
<ארי סחר: בואו נעבור קצת ל-David's sling.
<ארי סחר: מה זה David's sling?
<ארי סחר: שרביט קסמים.
<ארי סחר: בסופו של יום כיפה עושה המון וככל שהכיפה מתקדמת הכיפה עושה עוד יותר, אבל יש משהו שכיפה לא יכולה לעשות.
<ארי סחר: אם משגרים עלינו רקטה וברקטה יש נשק להשמדה המונית, אני לא רוצה, אני לא יכול שהרקטה תתפוצץ בתוך גבולות מדינת ישראל.
<ארי סחר: אסור.
<ארי סחר: כי אפילו אם היא מתפוצצת באוויר, 10,000 רגל, 20,000 רגל, כל הפיכסה ייפול ארצה.
<ארי סחר: כימי, ביולוגי וגרעיני, לא רוצים ש - - - לכן תכננו שרביט קסמים שיטוס מהר לפגוע באיום לפני שהוא עובר את גבולנו.
<ארי סחר: הוא טס מהר והוא טס רחוק.
<ארי סחר: מדובר על טיל שיודע לטוס חמש פעמים ממהירות הקול, זה פי שניים ומשהו מהכיפה, הוא טס 150 קילומטר וברגע שאנחנו מגלים שיש משהו, שיש שמץ של סיכוי שהוא נשק להשמדה המונית, איך קוראים לזה, נב"ק?
<קריאה: לא, נב"ק זה נשק בלתי קונבנציונלי.
<ארי סחר: נב"ק זה אותו דבר.
<עמית צימר: נב"ק זה nuclear biological chemical.
<ארי סחר: אם אנחנו מגלים שזה נב"ק אז אנחנו מעיפים את השרביט.
<ארי סחר: זה מה שהשרביט עושה.
<ארי סחר: כל מיני דברים, מטוסים, מל"טים, טילים פיכסה כאלה ואחרים, שרביט נועד לטפל בהם.
<ארי סחר: השרביט שונה מהכיפה.
<ארי סחר: הפרויקט על ההתחלה נועד להיות פרויקט בשיתוף פעולה מלא של האמריקאים ויש בכל רובד ורובד הסכמים וסיכומים בין הצד האמריקאי לבין הצד הישראלי.
<ארי סחר: הם היו ברמת ממשלות עד לרמת משרד הביטחון, מנהלת חומה, רפאל וריית'און, ולכל אחד יש את ה subcontract משלו.
<ארי סחר: הסיבה לכך היא פשוטה, אין לנו מספיק כסף.
<ארי סחר: היינו צריכים כסף אמריקאי.
<ארי סחר: עשינו את זה ביחד.
<ארי סחר: הדבר הזה ממומן שני שליש מהעם היושב בארצות הברית וריית'און עוזרים לנו הרבה למצוא תמיכה בגבעת הקפיטול.
<ארי סחר: עכשיו שימו לב, מסתכלים על הקומפוננטות, ארבע קומפוננטות.
<ארי סחר: המיירט כאן הוא מיירט הכי שונה שאני מכיר וכי למה?
<ארי סחר: מה שונה במיירט הזה לעומת כיפת ברזל?
<ארי סחר: קודם כל יש לו מה שנקרא מנוע מאיץ.
<ארי סחר: בסדר, זה נופל וכך הוא נראה.
<ארי סחר: שימו לב, כל טיל שלימדו אותי איך לעשות טילים, אמרו לי 'לטיל יש שפיץ, אין לו שפיץ הוא לא טיל', אבל השפיץ הזה מישהו לקח, משך את השפיץ כלפי מטה.
<ארי סחר: עכשיו האף של הטיל דומה לאיזה חיה?
אברהם מיכאלי: כריש.
<ארי סחר: דולפין.
<ארי סחר: אנחנו קוראים לזה ראש דולפין, וכי למה?
<ארי סחר: כי אנחנו תוחבים לתוך הדבר הזה הרבה מאוד סנסורים וכל חיישן רוצה להסתכל קדימה.
<ארי סחר: אם יש לי שני חיישנים ואחד רוצה להסתכל קדימה, ההוא מקדימה עולה וההוא מאחורה לא רואה, אז שמים את הסנסורים אחד על יד השני, כך שלכל סנסור יש מבט.
<ארי סחר: כאן יש לנו מכ"מ וכאן יש לנו ראש ביות אלקטרו, ראש ביות טלוויזיוני, וכל אחד ואחד רואה.
<ארי סחר: הדבר הזה עושה המון.
<ארי סחר: אם מסתכלים על המתחרים שלו בעולם, המחיר שלו הוא בערך חמישית, כי יש פשוט תעוזה ישראלית.
<ארי סחר: אנחנו באנו לפתור את הבעיה בצורה אחרת לחלוטין, אין לי מספיק זמן להיכנס לזה.
<ארי סחר: יש לנו את המשגר, המשגר נבנה בריית'און, הזבילים נבנו בסן דייגו, היה חשוב מאוד למהנדסי רפאל לעקוב מקרוב על הייצור של הזבילים, כי הם נעשו בסן דייגו, אחת מהערים היפות בעולם וכולם נסעו לשם בטח, אבל אני לא מקנא, ויש לנו גם את המכ"מ, שוב, של אלתא.
<ארי סחר: את השו"ב, בכיפה לכל סוללה יש שו"ב, בשרביט קסמים יש שו"ב ארצי אחד, בעצם שניים, והם מפקחים על כל הסוללות של שרביט.
<ארי סחר: מה המצב של שרביט?
<ארי סחר: יש לנו ניסוי חשוב מאוד בנובמבר 2014, אחרי הניסוי הזה יש לנו עוד ניסוי אחד ואנחנו מכריזים על מבצע איות.
<ארי סחר: כבר בחיל אוויר התחילו את חיל החלוץ והם מתכוננים עכשיו לקלוט את המערכת ואני רוצה להציג לכם את השיגור האחרון שעשינו.
<ארי סחר: שרביט, לא כמו כיפת ברזל, לכיפת ברזל יש רש"ק, יש לאיום שלי ראש קרב, פיצוץ, ולי יש גם בכיפה, אבל הרש"ק שלו נבנה ב'מוסטפה אזהר אוף רש"קינג', והרש"ק שלי נבנה ברפאל על ידי מהנדסים עם איי קיו תלת ספרתי וארבע ספרתי, הם דואגים להגיד לי כל הזמן.
<ארי סחר: אז אני לא צריך לפגוע במטרה, בכיפה מספיק שאני חולף על יד המטרה, אני מתפוצץ ויש לי רש"ק והרש"ק שלי מכסה במה שאנחנו קוראים our special sauce והרוטב שלנו שהוא בעצם רסיסים, הרסיסים עפים באוויר וחודרים לתוך הרש"ק של האויב ופשוט חוסמים את הרש"ק שלו.
<ארי סחר: שרביט לא עובד ככה.
<ארי סחר: שרביט אומר 'אני לא צריך רש"ק', אני hit to kill, אני פוגע בו עם האף שלי.
<ארי סחר: זה לא רק כדור שפוגע בכדור, שכל כדור טס פי חמישה ממהירות הקול, אלא אנחנו פוגעים במקום הנכון בכדור.
<ארי סחר: אם אני פוגע בכדור לא ברש"ק שלו לא עשיתי כלום, אני חייב לפגוע במקום הספציפי בדבר הזה.
<ארי סחר: אנחנו עשינו ניסוי מול פג'ר 5, שנכנס במהירות מאוד גבוהה, לקחנו את הדבר הזה ועטפנו אותו במחושים כדי שנדע בדיוק איפה פגע המיירט שלנו.
<ארי סחר: מסתבר שהמיירט שלנו פגע בדבר הזה חצי סנטימטר מאיפה שהוא היה צריך לפגוע.
<ארי סחר: אני אציג לכם את הניסוי.
<ארי סחר: זה המיירט, שמים אותו עכשיו בזביל, שאגב נבנה בסן דייגו.
<ארי סחר: אנחנו שמנו כאן בניסוי שני מכ"מים כדי לבדוק את הרשת, נט וורקינג.
<ארי סחר: מכ"מ אחד גילה, העביר למכ"מ השני, זה השו"ב שלנו שנמצא בתוך איזה קונטיינר.
<ארי סחר: כאן אנחנו משגרים את האיום, עכשיו האיום לא טס ככה, אנחנו עוקבים אחריו ומי שעוקב כנראה שתה הרבה מדי.
<ארי סחר: זה המיירט שלנו, הוא משוגר, זה שיגור בהילוך איטי.
<ארי סחר: זה הבוסטר, הבוסטר בוער חמש שניות ואז אנחנו משליכים אותו ומטמיעים את הרקטה שלנו.
<ארי סחר: נסתכל עליו, זה הטיל שלנו במצלמת אינפרא אדום.
<ארי סחר: אנחנו פגענו חצי סנטימטר מאיפה שהיינו צריכים לפגוע.
<ארי סחר: מה יש לנו פה?
<ארי סחר: מה שאתם ראיתם פה, הטיל שלנו פגע במטרה כאשר שניהם הסתכלו כלפי מטה, הוא צריך לראות את המטרה, זה מה שרואה העין של הטיל, הוא צריך לראות שיש מטרה ושיש כאן רגע.
<ארי סחר: לא צריך את הרגע, צריך את המטרה ולנעול חזק מאוד על המטרה ולא לזוז וזה בערך מה שקרה.
<ארי סחר: שימו לב, שום דבר לא זז, המטרה נעולה חזק מאוד.
<ארי סחר: אני רוצה להגיע לשקף האחרון, אני רוצה להכניס קצת ציונות, כי אתם חברי כנסת פה.
<ארי סחר: זה היה בנובמבר 2012, הגיע אחד מארצות הברית, איש יקר מאוד, חבר טוב של שלדון אדלסון והוא הגיע לרפאל מאז הרבה פעמים.
<ארי סחר: הוא מביא אנשים מאוד נדבנים לכאן.
<ארי סחר: זה היה בעמוד ענן והוא הגיע עם איזה פרופסור מאוניברסיטת ברנדייס וסיפרנו להם על הכול ותבינו, הטילים נפלו והם דווקא הגיעו לרפאל מבית שישבו שבעה על שלושה אנשים שנהרגו בקרית מלאכי מגראד.
<ארי סחר: ואחרי שסיימתי להציג בא אליי הפרופסור הדגול ואומר לי 'אתם יודעים מה?
<ארי סחר: הכיפה הורגת אתכם', אמרתי 'סליחה?', הוא אומר 'כן, הכיפה הורסת את יכולת
<ארי סחר: כם לעמוד מול העולם בהסברה שלכם', אמרתי 'תסביר', הוא אומר לי 'הם יורים עליכם רקטות?
<ארי סחר: כן, אתם יורים עליהם?
<ארי סחר: ' ודאי, אנחנו כתשנו את עזה, 'אבל אתם מצליחים כאשר הם לא'.
<ארי סחר: אם מסתכלים על החדשות בלילה, אצלם תמיד יש את הנשים והלוויות ובאותם ימים שהיה קצת שקט שם אז הם הביאו וידיאו מסוריה.
<ארי סחר: 'תמיד היו הלוויות שם וצעקות ומה קורה אצלכם?
<ארי סחר: שיגור, פו פו פו בום בום בום ועוד יירוט מוצלח, זה משעמם ואף אחד לא רוצה להסתכל, זה משעמם.
<ארי סחר: תסלחו לי, יש לי איזה סרט של 20 יירוטים של כיפה, זה מתחיל, בסדר, הבנתי', 'אתה רוצה להגיד לי שכדי לעמוד מול העולם אני חייב להקריב ישראלים?' אמרתי לו שזה גרוטסקי, לולא זה שקראתי את אותם דברים שהוא אמר בשניים שלושה בלוגים ולולא זה ששמעתי אותן טענות הפעם בכל מיני ז'ורנלים מבריטניה לא הייתי עושה כלום, מה לעשות?
<ארי סחר: כך העולם מרגיש.
<ארי סחר: אז אני לקחתי על עצמי לעשות שקף שיציג את כיפת ברזל בצורה הנכונה.
<ארי סחר: לפני שעשיתי את השקף נזכרתי בשייח' נסראללה, מה שהוא אמר ב-2004, ש'אתם סוגדים לחיים ואנחנו סוגדים למוות ובגלל שכולם מתים אנחנו בבוא העת נעיף אתכם מפה' ואני גם זכרתי מה אמר לי הבן שלי בקיץ לפני המלחמה, הוא נח"לאי והוא היה בקורס מ"כים והוא הגיע הביתה ושמע והוא אומר לי, 'אבא, מה אומרים לנו?
<ארי סחר: אומרים לנו שהאויבים שלנו רוצים למות כשהידים, ומה התפקיד שלנו?
<ארי סחר: לעזור להם', כי אנחנו לא מוכנים למות בשביל העקרונות שלנו, אנחנו רוצים לחיות בשביל העקרונות שלנו.
<ארי סחר: ואז הלכתי לאילנה, מה זה אילנה?
<ארי סחר: אנחנו בכל יום במלחמה קיבלנו את הנתונים של אותו היום מחיל האוויר, בסוף היום, ארבע-חמש כזה, כל הנתונים של המכ"מ, כל הנתונים של השו"ב ואנחנו חרשנו את הנתונים, הבנו מה עשינו טוב, מה עשינו פחות טוב ואפילו בתוך המלחמה גילינו איזה באג ותיקנו את הבאג און ליין ואילנה, היא ישבה על השיבר, היא קיבלה את כל המידע.
<ארי סחר: שאלתי 'אילנה, תגידי לי, האם יש לך את האורדינאטות של כל המקומות שהיו נפגעים לולא זה שכיפת ברזל יירטה את הרקטה?', 'ודאי', 'אפשר לקבל?', 'תפאדל'.
<ארי סחר: לקחתי, שמתי בגוגל maps והסתכלתי, הנה ארבעה מקומות שהיו נופלים בהם טילים, כאן אוניברסיטת באר שבע בנגב, סטודנטים, כולם בתוך ההרצאות, רק רואים את האופניים שלהם, כאן יש מפעל באשדוד, כאן רחוב ראשי באשקלון, היה נופל פה אחד ופה אחד וכאן דירה על הגבול בין חולון לבין תל אביב.
<ארי סחר: אם הולכים היום להסתכל על המקומות האלה מה נראה?
<ארי סחר: זה מה שנראה.
<ארי סחר: אנחנו נראה את זה כי העם היושב בציון החליטו שאנחנו רוצים לחיות.
<ארי סחר: אבל זה לא מה שרצה הפרופסור הדגול, מה שרצה הפרופסור הדגול, הוא רצה לראות את התמונות האלה מ-2006, מה שקורה כשאין לך כיפת ברזל, הוא רצה לראות את העם היושב בציון צועקים,'oh they shooting on us, אנא תצילו, תצילו'.
<ארי סחר: חבר'ה, אנחנו לא שם, אנחנו היינו שם ואנחנו כבר לא שם, אנחנו עבדנו כמו מטורפים, לא ראינו את המשפחה שלנו לאור היום שלוש וחצי שנים כדי שלא תראו את זה, אלא כדי שתראו את זה.
<ארי סחר: וסיפור אחרון על אמיר.
<ארי סחר: ביום חמישי, זה היה היום השני של המלחמה, הייתי צריך לשבת עם אמיר שבוע לפני המלחמה, היה לנו ניסוי סופר מוצלח בשדמה וה-MDA האמריקאי, ה- missile defense agency האמריקאי, הם אחראים על כל ה - - - הייתי צריך לעשות להם מצגת איך הצלחנו, כי הם אחראים על הכסף שלהם והייתי צריך לשבת עם אמיר.
<ארי סחר: עשר בבוקר, 'אמיר, צריכים לשבת', 'לא, לא יכול', אומר אמיר, 'אני חייב ללכת להקים סוללה לתל אביב', אז היו כמה סוללות לאשקלון, אשדוד, נתיבות ובאר שבע, סה טו, זהו, ידענו שיש להם את היכולת לשגר לתל אביב והם שיגרו לתל אביב לילה לפני, אז ידענו שאם לא נציב בתל אביב תל אביב תחטוף.
<ארי סחר: הלך אמיר ועשה מה שעשה, אמרתי 'אתה לא תוכל, השתגעת?
<ארי סחר: אתה יודע כמה זמן לוקח להציב סוללה?
<ארי סחר: שבועיים.
<ארי סחר: עד שתציב את הסוללה המלחמה תסתיים', הוא אמר 'אמרו לי, אני עושה'.
<ארי סחר: זה היה יום חמישי, חזרתי ביום ראשון, ידעתי שאמיר הצליח, תיכף אני אגיד לכם איך, שאלתי את אמיר 'תגיד לי, מתי סיימתם?
<ארי סחר: ' הוא אמר 'אנחנו סיימנו בשבת באחת וחצי אחר הצהריים', אמרתי 'וואלה, אתם עבדתם בשבת', אבל לא עצם העבודה בשבת הפריעה לי, עבודה בשבת, פיקוח נפש, הצלת נפשות, חייבים, אני המהנדס חשבתי ככה, ברפאל, מכיוון שאנחנו נמצאים אי שם רחוק, דואגים לנו בבוקר להסעה מהבית לפה, באותם ימים שאין הסעות מארגנים לנו מונית, תבוא ביום שישי יארגנו לנו מונית, מתי?
<ארי סחר: ביום חמישי.
<ארי סחר: אבל אם אתה תבוא בשבת מי יארגן לנו את המונית?
<ארי סחר: כי המזכירה שלך לא עובדת ביום שישי.
<ארי סחר: הא, שאלה יפה.
<ארי סחר: אמיר הסתכל עליי ואמר לי 'אתה חושב שאני הלכתי הביתה?
<ארי סחר: ברגע שאתה דיברת איתי ביום חמישי עד שבת באחת וחצי, 51.5 שעות חרשנו את המדינה שלוש פעמים, אספנו את כל המכלולים, הבאנו אותם לתל אביב, חיברנו אותם ביחד והפעלנו את הסוללה.
<ארי סחר: לא הלכנו הביתה, לא אכלנו, לא שתינו, לא החלפנו בגדים, לא התקלחנו' ואתם יודעים מה?
<ארי סחר: הוא דאג להגיד לי, אף אחד שעבד איתו לא היה איש דתי אבל כשנכנסה השבת ביום שישי הם הבינו שהם עוברים קו גבול כאן והרגישו צורך לקדש, טעמו קידוש, כי הם עוברים את הגבול מחול לקודש ובשבת, באחת וחצי אחר הצהריים הוא סיים את העבודה שלו.
<ארי סחר: עד כאן הוא סיפר לי, מה שהוא לא סיפר לי, שארבע שעות לאחר מכן שיגרו טיל על הבניין הזה ומיירט שהוצב ארבע שעות לפני כן על ידי אמיר והקבוצה שלו הצליח ליירט את הטיל שכוון לדבר הזה.
<ארי סחר: אנחנו במדינת ישראל כל כך אוהבים את החיים שאנחנו מוכנים, כמו אמיר והחברים שלו, להרוג את עצמנו כדי לחיות.
<ארי סחר: אנחנו מוכנים לעשות מה שחייבים כדי לקום, להסתכל על אויבינו בפנים ולצעוק עליהם בקולי קולות 'עם ישראל חי'.
<ארי סחר: תודה.
אברהם מיכאלי: האמת היא שהם התלוננו על זה שהם התלוננו על זה שהאלוהים שלנו מזיז את הטילים ימינה ושמאל.
אברהם מיכאלי: בי"ת, היה יהודי, הוא כבר לא בחיים, קראו לו טומי לפיד, אבא של יאיר לפיד, הוא אמר באחד הטקסים ב'יד ושם' – הבניין היפה הזה יהיה אחרון שבו באים לרחם על ישראל.
אברהם מיכאלי: מי שרוצה לרחם עלינו ויבנו לנו בניינים, תודה רבה, מוותרים על זה.
אברהם מיכאלי: אנחנו את החיים צריכים לקדש.
יואל רזבוזוב: תודה, ארי, אנחנו נשלח אותך לסן דייגו להסברה.
<יצחק גת: עכשיו אנחנו הולכים לכיפת הברזל של החיילים, למעיל הברזל.
<דוד גרשון: אני עולה ישן מאנגליה אז אני קצת יותר שקט מהאמריקאי הקודם מברוקלין.
<דוד גרשון: אני מהנדס מערכת ראשי של קו ההגנה האקטיבית ואני אציג מעיל רוח וגם מוצר נוסף שהוא דומה, אבל חשבתי להתחיל עם זה.
<דוד גרשון: הסרט הזה זה ראיון של אלוף משנה סער צור, שהוא מפקד חטיבת 401, הוא נתן מיד כשהוא יצא מג'בליה באמצע הקרב שם ראיון מאוד מעניין, הוא מספר בכלל על איך הלחימה הולכת ואיך הוא מנהל את הלחימה שם והוא נשאל שאלה על מה התשובה של מעיל רוח ואיך זה עובד ואיך זה תורם לקרב.
<דוד גרשון: שאלו אותו שאלה, בעצם מה קורה, והוא אמר 'באמת יש לנו מעיל רוח', מובן שזה מציל חיים ויש לו איכות טובה, כל דבר שירו על הטנקים הצלחנו לנטרל במערכת, יום יום שעה שעה, זה עשה את העבודה כמו שצריך.
<דוד גרשון: אבל מעבר לזה, זה לא רק מערכת הגנתית אלא תקיפתית, זה מאפשר לנו לתקוף, להתקדם, להסתער קדימה בלי לחשוש בכל רגע אם אנחנו נחטוף.
<דוד גרשון: זה המסר הכי חשוב להעביר, שמעיל רוח, שאתה יכול להתייחס לזה ככיפת ברזל לטנק, הוא הרבה מעבר להגנה על הטנק, הוא נותן לך המון דברים.
<דוד גרשון: קודם כל כאשר המערכת מגלה שיש איום בדרך אליך, הכוונת של המפקד כבר מסובבת לכיוון, המפקד מקבל התראה על טילים, הוא רואה את זה גם כן והוא רואה במיירטת את הצוות של האר פי ג'י או של הטיל, של הקורנט, שיורים עליו.
<דוד גרשון: הוא ממש רואה את היום בדרך ורואה את האנשים והוא יכול להחזיר אש תוך שניות בודדות.
<דוד גרשון: אין לי כאן את הסרט, אבל יש סרטים שהחמאס לקחו, שהם מצלמים את החבר'ה מתכוננים, יורים אר פי ג'י על הכוחות שלנו וחוטפים פגז טנק בחזרה מיד והבניין נופל עליהם.
<דוד גרשון: כמובן הסרטים האלה לא הגיעו לאינטרנט בגלל שזה לא בדיוק היה המסר שהם רצו להעביר, אבל זו בדיוק התופעה שהייתה פה.
<דוד גרשון: זאת אומרת אנחנו נותנים איתור של מקור הירי וכמובן גם מגנים על הטנק והטנק יכול לעשות את העבודה.
<דוד גרשון: מה שקרה בעזה, שהשתמשו בטנקים האלה כפתיון, הם בעצם עמדו בעמדה כדי למשוך אש, כדי לגלות איפה החבר'ה נמצאים, איפה האויבים נמצאים, כדי להשמיד אותם.
<דוד גרשון: זה בעצם היה שינוי דרמטי בצורת הלחימה של החטיבה הזאת.
<דוד גרשון: פעם חשבו שהטנק מת, שאין מה לעשות, הטנק הוא גדול, כולם רואים אותו, כולם יכולים להשמיד אותו עם איזה שהוא אר פי ג'י שעולה 250 דולר וחבל על הזמן ובואו רק נשקיע בחי"ר והדבר הזה הפך את הכול.
<דוד גרשון: הטנק הפך להיות מאוד דומיננטי וזה בעצם מחזיר את התמרון לכוח.
<דוד גרשון: בואו ניכנס למצגת.
<דוד גרשון: אולי כמה שקפים על האיומים.
<דוד גרשון: יש אר פי ג'י למינהם.
<דוד גרשון: אר פי ג'י 29 זו דוגמה של אר פי ג'י - - - שיש לו רש"ק קטן בהתחלה ועוד רש"ק ראשי יותר מאוחר.
<דוד גרשון: מה שאתם רואים פה, יש רש"ק קטן ורש"ק גדול, זה אומר שהדבר הזה יודע להשמיד טנקים אפילו עם מיגון אקטיבי.
<דוד גרשון: אז טנק כמו מרכבה סימן 4, יש הרבה דוגמאות ממלחמת לבנון השנייה של טנקים שלנו שנהרסו או נפגעו בצורה משמעותית מטילים כאלה והם כמובן מאוד נפוצים וזולים.
<דוד גרשון: זו דוגמה של NTJM, טיל נגד טנקים, טילים כמו קורנט.
<דוד גרשון: VR זה עוד דוגמה, - - - זה איזה שהוא תול"ר, זה אר פי ג'י, אבל שהולך מאוד מהר, זה פי שניים וחצי יותר מהר מאר פי ג'י רגיל.
<דוד גרשון: אז המערכת שלנו מבוססת על מכ"מ חיפוש, של אלתא, מכ"מ של ארבע אנטנות, אחת פה, אחת כאן ועוד שתיים בצד השני, שנותנים גילוי איומים 360 מעלות מסביב לטנק.
<דוד גרשון: יש כאן עוד כמה אלמנטים.
<דוד גרשון: יש משגר שעליו יושב רש"ק, ראש קרבי של מעיל רוח.
<דוד גרשון: הדבר הזה מסובב על ידי המשגר בצורה מאוד מהירה לכיוון של האיום ובסוף מתפוצץ ויורה קליעים שמגיעים אל האיום ומשיעים אותם.
<דוד גרשון: יש מטען שנותן עוד ראש באופן אוטומטי, אחרי שירו את הראשון והשני מגיע על אותו משגר בצורה אוטומטית בלי בן אדם באמצע.
<דוד גרשון: ויש עוד כמה אלמנטים פה, יש מגן צוות.
<דוד גרשון: זאת אומרת למרות שהדבר הזה מתפוצץ המפקד של הטנק, שיכול להוציא את הראש שלו מהמפתח שם ליד, הוא לא נפגע, ויש הרבה דוגמאות של אנשים שהיו עם הראש בחוץ כאשר מעיל רוח ירה בטנקים.
אברהם מיכאלי: אתה יכול לפרט לי?
אברהם מיכאלי: תן לי להבין את המנגנון, איך הוא עובד.
אברהם מיכאלי: בעצם באותו רגע שמופעל - - -
<דוד גרשון: המכ"מ מחפש כל הזמן.
אברהם מיכאלי: מחפש והוא גם מאפשר באמצעים שלכם לירות ישירות לאותו יורה שם?
אברהם מיכאלי: הטנק לא משתמש בציוד שלו בשום דבר?
<דוד גרשון: נכון.
<דוד גרשון: המערכת אוטומטית לחלוטין ומה שקורה, בעצם אתה אפילו יכול לכבות את כל המערכות של הטנק, למעיל רוח יש שני כפתורים, אחד זה און-אוף והשני זה חמוש-נצור, אתה מעלה את שני הכפתורים האלה, אתה מקבל חיווי בלדים, הכול ירוק זה תקין ואתה מוגן.
<דוד גרשון: אם יש מערכות של המערכת גם פעילים, אזי אתה יכול לקבל נתונים נוספים כמו - - -
אברהם מיכאלי: לא, אני לא צריך לירות בתותח של הטנק, כי יש לי פה אמצעים שלכם שהם יורים.
<דוד גרשון: הכול אוטומט.
<דוד גרשון: מעיל רוח עומד לבד לחלוטין במובן הזה.
<דוד גרשון: הוא גם בסדר גודל הרבה יותר מהיר מכל דבר אחר.
<דוד גרשון: תרחיש אופייני של איום של נגיד 100 מטר של אר פי ג'י זה פחות מחצי שנייה.
אברהם מיכאלי: כן, עד שהמטען יפעיל, עד שהתותח יזוז, אז אתה אומר - - -
<דוד גרשון: אין זמן לזה.
<דוד גרשון: דרך אגב, עוד משהו שקשור לזמן הקצר הזה, המערכת אוטונומית, ללא בן אדם בלולאה הזאת, זאת אומרת אין החלטה של בן אדם כן או לא להפעיל אותו.
<דוד גרשון: זו המערכת הראשונה בעולם שעובדת ככה, שיש לה אישור בטיחותי לפעילות מבצעית.
<דוד גרשון: התהליך של אישור בטיחותי של המערכת הזאת לקח הרבה זמן וזה היה מאוד חדשני ומאוד פורץ דרך, בגלל שעד אז לא ידעו איך לאכול את זה וזה דבר שהוא מאוד משמעותי ולא היה פשוט ויש לו ארכיטקטורה בטיחותית בהתאם לצורך הזה, בגלל שאין זמן לבן אדם לאשר.
<דוד גרשון: בכיפת ברזל יש תמיד בן אדם שבעצם מאשר את השיגור של המיירט, יש שם הרבה שניות, פה חצי שנייה זה כל הסיפור, ואפילו פחות.
אברהם מיכאלי: הטנק חייב להיות בעמידה באותו זמן או שהוא יכול להיות בהסתערות?
<דוד גרשון: כן, בתנועה מלאה.
<דוד גרשון: יש לי סרט שאני אראה לך שהצריח, לדוגמה, מסתובב במהירות המרבית, שזה מאוד מהר, ותוך כדי זה ירינו טיל עליו והוא הצליח ליירט אותו.
<דוד גרשון: שים לב שכל המערכת שלנו על הצריח.
<דוד גרשון: שמנו פה מדידים מאוד מאוד זריזים ומדויקים, בתוך המשגר, כך שאנחנו מודדים את התנועה של הפלטפורמה ואנחנו לוקחים את זה בחשבון ועושים מדידה, שאנחנו יודעים בדיוק לייחס את כל המדידות ולדעת איפה האיום באמת נמצא, ולנטרל את התנועה של הטנק.
<דוד גרשון: יש כאן אנימציה קטנה שתעזור לכם להבין את זה קצת יותר טוב.
<דוד גרשון: מישהו ירה עלינו אר פי ג'י, המכ"מ מגלה ועוקב אחרי האיום ועכשיו מה שתראו, שאנחנו מפעילים את המשגר, הוא מסתובב, הוא מצודד.
<דוד גרשון: כאן האנימציה לא ממש מדויקות, זה הקליע או הקליעים שיורים מהמשגר באופן פירוטכני והם מגיעים עד ליורה ומיירטים את האיום.
<דוד גרשון: זה איזה שהיא אנימציה פשטנית.
<דוד גרשון: כאן זה אמיתי.
<דוד גרשון: כאן אתה רואה אר פי ג'י והמצלמה משועבדת לאיום.
<דוד גרשון: זו דוגמה קלאסית של פירוק האיום.
<דוד גרשון: האיום לא מתפוצץ, הוא רק מתפרק.
<דוד גרשון: הצלחנו לפרק אותו בלי ל - - -אותו, ולכן אין נזק סביבתי, אין חדירה שיורית, האיום הפך להיות סתם חתיכת ברזל שמשלים את המעוף שלו ולא עושה שום דבר.
<דוד גרשון: זה היה ניסוי שעשינו ב-2006 בארצות הברית.
<דוד גרשון: היו הרבה ניסויים בארצות הברית.
<דוד גרשון: מה שאתה רואה פה שהמערכת בתנועה.
<דוד גרשון: אולי קשה לראות את זה בגלל שזה סרט בקצב גבוה, אבל לרכב במשהו כמו 30-40 קמ"ש וזה לא מפריע ליירוט המוצלח של המערכת.
אברהם מיכאלי: אני הבנתי שהטיל פוצץ אבל למה יש עשן מסביב לנגמ"ש או טנק?
<דוד גרשון: מה שקורה, שכאשר אנחנו מפעילים את הרש"ק שלנו אז יש את כל התוצרים של הראש.
<דוד גרשון: בעצם זה הפיצוץ היחידי שיש.
<דוד גרשון: מה שקורה באיום, האיום מתפרק מהקליעים, שם אין פיצוץ ויש פיצוץ ליד המשגר שלנו.
אברהם מיכאלי: אם יורים כמה טילים על הטנק, יש אפשרות אחד אחרי השני ליירט אותם?
<דוד גרשון: כן.
<דוד גרשון: אז סיפרתי שיש מטען, המטען הזה טוען אוטומטית עוד אחד על המשגר.
יואל רזבוזוב: באותו זמן?
יואל רזבוזוב: אם במקביל יורים שלושה טילים?
<דוד גרשון: המערכת הנוכחית מוגבלת לשניים, אחד אחרי השני.
<יצחק גת: הסיכוי שיירו יותר משניים על אותו טנק הוא מאוד נמוך.
<דוד גרשון: יש לנו תכנית לשפר את זה, אבל כרגע זה המצב.
אברהם מיכאלי: אנחנו היינו בהסתערויות וקיבלנו כמה אר פי ג'י מכמה חוליות ששכבו בשטח.
<יצחק גת: על אותו טנק?
אברהם מיכאלי: כן, על אותו טנק.
אברהם מיכאלי: אבל, שוב, זה היה בעבר.
<יצחק גת: אני לא זוכר, גם ממלחמת לבנון השנייה, שהיו שני טילים על אותו טנק.
<יצחק גת: פה יש לנו שני טילים, טעינה נוספת לעוד שניים, כעבור כמה שניות.
<יצחק גת: זאת אומרת אתה יכול בכמה שניות להכין ארבעה.
<דוד גרשון: אני רוצה להוסיף עוד משהו.
<דוד גרשון: קודם כל האויבים שלנו תמיד מנסים להתמודד ולהתגבר על מערכות ההגנה שלנו ואתה צודק שזו טכניקה ברורה, אבל מצד שני המערכת שלנו נותנת את האפשרות להחזיר אש כמה שיותר מהר ומגלים מאיפה יורים, זה הכי חשוב.
<דוד גרשון: זאת אומרת אתה לא נותן לו אפשרות לשגר עוד פעם וזה הכוח הכי חשוב.
אברהם מיכאלי: אין ספק, גם לטנק עצמו יש את כוח האש משלו.
<עמית צימר: אבל הוא צריך לדעת מאיפה יורים.